CELEX: 32018R0094
Language: da
Date: 2017-11-16 00:00:00
Title: Kommissionens delegerede forordning (EU) 2018/94 af 16. november 2017 om fastsættelse af en fast nedsættelse af importtolden for sorghum, som importeres til Spanien fra tredjelande

23.1.2018   
            
            
               DA
            
            
               Den Europæiske Unions Tidende
            
            
               L 17/7
            
         KOMMISSIONENS DELEGEREDE FORORDNING (EU) 2018/94
   af 16. november 2017
   om fastsættelse af en fast nedsættelse af importtolden for sorghum, som importeres til Spanien fra tredjelande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 185, og
   ud fra følgende betragtninger:
   
               (1)
            
            
               I de aftaler, der er indgået i forbindelse med de multilaterale handelsforhandlinger under Uruguay-runden (2), har Unionen forpligtet sig til at give Spanien tilladelse til at importere 300 000 ton sorghum pr. år.
            
         
               (2)
            
            
               Mellem den 1. januar 2017 og den 7. august 2017 blev der importeret 103 967 ton sorghum til Spanien. I denne periode var importtolden for sorghum i medfør af Kommissionens forordning (EU) nr. 642/2010 (3) fastsat til 0 EUR pr. ton. Siden den 8. august 2017, hvor der genindførtes en positiv importtold for sorghum i medfør af forordning (EU) nr. 642/2010, er der importeret 26 250 ton sorghum til Spanien.
            
         
               (3)
            
            
               For at sikre at importkontingenterne udnyttes fuldt ud, er det i artikel 6 i Kommissionens forordning (EF) nr. 1296/2008 (4) fastsat, at en nedsættelse kan anvendes på den importtold, som er fastsat i henhold til forordning (EU) nr. 642/2010.
            
         
               (4)
            
            
               Under hensyn til markedsvilkårene for sorghum, navnlig det forhold at prisen på verdensmarkedet er betydeligt højere end prisen for majs, er det nødvendigt at anvende en fast nedsættelse på 100 % af den importtold, der er fastsat i medfør af forordning (EU) nr. 642/2010, for så vidt angår den mængde sorghum, der importeres til Spanien under det toldkontingent, der blev åbnet den 1. januar 2017 i overensstemmelse med forordning (EF) nr. 1296/2008.
            
         
               (5)
            
            
               Under hensyntagen til de tidsmæssige begrænsninger ved vedtagelsen af en delegeret retsakt og på grund af behovet for at muliggøre fuld udnyttelse af importkontingentet, bør der fastsættes bestemmelse om anvendelse af en fast nedsættelse i en periode, der rækker ud over kontingentåret 2017 —
            
         VEDTAGET DENNE FORORDNING:
   Artikel 1
   En fast nedsættelse af importtolden for sorghum, jf. artikel 6 i forordning (EF) nr. 1296/2008, fastsættes til 100 % af den importtold for sorghum, der blev fastsat i henhold til forordning (EU) nr. 642/2010. Denne nedsættelse skal finde anvendelse på den resterende mængde sorghum, som må importeres til Spanien inden for rammerne af det toldkontingent, som blev åbnet den 1. januar 2017 i overensstemmelse med forordning (EF) nr. 1296/2008.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den udløber den 28. februar 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. november 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (1986-1994) (EFT L 336 af 23.12.1994, s. 1).
   
      (3)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).
   
      (4)  Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (EUT L 340 af 19.12.2008, s. 57).